als_Latn dik_Latn sag_Latn
06.04.2009, - E Hënë
MASHT- filloi procesin e ridefinimit të rolit të inspektorëve të arsimit
Ministria e Arsimit, Shkencës dhe Teknologjisë, ka filluar procesin e ridefinimit të rolit të inspektorëve të arsimit. Për këtë qëllim vitin e kaluar ka kërkuar mbështetjen e Francës e cila konsiderohet si vendi me sistem më të avancuar të inspektimit në arsim.
Ky bashkëpunim filloi të konkretizohet gjatë këtyre ditëve. Dy inspektor francez, znj. Marti STORTY dhe z Erik Luis qëndruan disa ditë në Kosovë me rast vizituan disa qendra shkollore duke asistuar kështu edhe në punën e inspektorëve arsimorë të Kosovës.
Ditën e fundit të vizitës së inspektorëve nga Franca, MASHT organizoi një punëtori përmbyllëse në te cilën morën pjesë inspektorët kosovarë.Qëllimi i kësaj punëtorie ishte prezantimin e ekspertizës në terren nga ana e inspektorëve francezë të cilët kanë identifikuar mangësitë tona njëherësh kanë shpalosur përvojat e inspektimit të cilat aplikohen në Francë.
Në këtë punëtori ishin të pranishëm edhe ministri i MASHT, Enver Hoxhaj dhe Ambasadorja e Francës në Prishtinë znj Delphi Borion.
Ministri i Arsimi, Enver Hoxhaj me këtë rast në mes tjerash tha se kjo ditë është e veçantë për shkak të dilemës që kem, se kush e matë cilësinë në arsim, cilat janë instrumentet, a duhet t'i përshkohet përkushtimit të nxënësve, të arsimtarëve të menaxherit të shkollave apo politikave arsimore? Me fjalë tjera kush është përgjegjës për cilësinë në arsim?
Inspektorët e arsimit janë i vetmi mekanizëm i MASHT-it i cili na mundëson të shohim se çfarë po ndodhë në shollat tona.
Prandaj ridefinimi i rolit të departamentit të inspektimit krijon mundësi të reja për efikasitetin e këtij sektori të arsimit në vendin tonë . Ne kemi pas nevojë për këtë ridefinim. Kjo është dita kur po fillojmë ta ndërtojmë vizionin për inspektimin, drejt monitorimit dhe vlerësimit të procesit mësimor direkt në klasë. Jemi të interesuar që të mos kemi vetëm inspektor që merren me çështje administrative por të kemi edhe inspektor që merren me çështje pedagogjike.
Në vazhdim ministri Hoxhaj tha se ky është fillimi i bashkëpunimit reciprok dhe konkret në mes të Kosovës dhe Francës në fushën e inspektimit i cili bashkëpunim do të vazhdojë edhe në të ardhmen . Ai ka falënderuar Ambasadoren Borion për ndihmën e dhënë shtetit tonë në të gjitha aspektet zhvillimore.
Nga ana e sajë Ambasadorja e Francës në Prishtinë znj. Delphi Borion tha se është kënaqësi e veçantë për të dhe për ambasadën e Francës që të ndihmojë këtë proces për të mirën e arsimit në Kosovë. Mendoj se përvoja e Francës në fushën e inspektimit të arsimit është një rast i mirë për vendin tuaj që të përfitoni nga përvojat tona.
Në vazhdim, ambasadorja Borion e përgëzoi ministrin Hoxhaj për angazhimin që të kemi informacione te duhura në përforcimin e punës në fushën e inspektimit arsimorë dhe përmirësimin e cilësisë në arsim.
Ndërsa znj Marti Storty (inspektore), i dorëzoi një raport të shkurtër nga puna në terren,ministrit Hoxhaj dhe theksoi se gjatë këtyre ditëve në Kosovë.
Sipas sajë në raport janë disa sugjerime apo vërejtje që kanë të bëjnë me funksionimin e këtij procesi në të ardhmen. Znj. Storti tha se ajo që gjatë këtyre ditëve na ka rënë në sy veçanërisht është se puna që ju (inspektorët e Kosovës ) bëni, qenësorja është kontrollimi i konformitetit dhe saktësisë. Ky nuk është gabim i juaji por është jashtë punës suaj.
Kemi takuar inspektor të sensibilizuar dhe me plot dëshirë për të qenë të dobishëm në proces. Më tutje zjn STORTY tha se ne kemi bërë 7 propozime:
• Së pari inspektimi i mësim dhënies që e përbëjnë 4 pika të veprimtarive:
Inspektim që paraqet politikën e ministrit,
Inspektim që kontrollon,
Inspektim që vlerëson,
Inspektim që këshillon dhe e përcjellë mësimin dhe mësimdhënësin.
• Të keni një inspektim me karakter administrativ dhe një pedagogjik .Inspektorët duhet të specializohen brenda këtyre dy punëve të përmendura,rreth lëndëve mësimore apo rreth fushave disciplinore e që do të ketë edhe pasoja !
• Të pranoni inspektor të rinjë në funksion të nevojave dhe mundësive që keni dhe këtë ta bëni hap pas hapi.
• Të aftësoni profesionalisht inspektorët.
• Të përcaktoni një rregullore që ka të bëjë me mënyrën e inspektimit,
• Të vlerësohen arsimtarët në bazë të punës së tyre pedagogjike dhe
• Të ri përkufizohet funksioni i drejtorit të inspektimi duke e konsideruar atë si drejtues të shërbimit. Në fund znj. STORTY tha se mendoj se duke u mbështetur në këto të dhëna do të keni një punë të frytshme në të ardhmen.
Në debatin e zhvilluar pastaj,inspektorë Kosovarë shtruan një sërë pyetjesh që kishin ë bëjnë me efikasitetin dhe profesionalizimin në të ardhmen .
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn